Aug 07,2017
కాగ్నిజెంట్‌ ప్యాకేజీకి ఉద్యోగులు ఓకే!
న్యూఢిల్లీ: అమెరికాకు చెందిన ఐటీ సేవల దిగ్గజం కాగ్నిజెంట్‌ 400 మంది సీనియర్‌ ఎగ్జిక్యూటివ్‌లకు మంగళం పలికినట్టుగా సమాచారం. ప్రస్తుతం ఈ సంస్థ ప్రకటించిన వాలంటరీ సెపరేషన్‌ ప్యాకేజి(వీఎస్పీ)ని వీరు ఒప్పుకొన్నట్టు తెలిసింది. దీంతో కంపెనీ ప్రకటించిన తొమ్మిది నెలల జీతం ముందుగానే తీసుకుని వీరు కంపెనీని వీడనున్నారు. దీంతో సంస్థకు ఏడాదికి 60 మిలియన్ల యూఎస్‌ డాలర్లు ఆదా అయ్యే అవకాశం ఉందని కంపెనీ వర్గాలు పేర్కొన్నాయి. ఇందులో భారత్‌, అమెరికాలో పనిచేస్తున్న ఉద్యోగులు సంస్థ నుంచి స్వచ్చంద ఉద్యోగ విరమణ తీసుకుంటే అందుకు తొమ్మిది నెలల జీతం ముందుగానే ఇస్తామని ప్రకటించింది. కంపెనీలో మొత్తం 2,56,000 మంది పనిచేస్తుండగా అందులో సుమారు 400 మంది కంపెనీ ప్రతిపాదనకు అంగీకరించినట్టుగా తెలియవస్తోంది. ఇందులో ఎక్కువ మంది భారతీయులే ఉన్నట్టుగా తెలుస్తోంది. అయితే ఈ ఆఫర్‌ను ఎంతమంది భారతీయ ఉద్యోగులు అంగీకరించారనే వివరాలను మాత్రం కంపెనీ వెల్లడించలేదు.
మీ స్నేహితులకు రికమెండ్ చెయ్యండి